gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9619, del 16-06-2023 (2023/6750)

CORRECCIÓ de errades de la Resolució 5 de juny de 2023, de la directora general de Personal Docent, de la Conselleria d'Educació, Cultura i Esport, per la qual es nomenen els òrgans de selecció que han de jutjar el procediment selectiu de concurs oposició als cossos de professors d'Ensenyament Secundari, professors especialistes en sectors singulars de Formació Professional, professors d'escoles oficials d'idiomes, catedràtics de Música i Arts Escèniques, professors de Música i Arts Escèniques i professors d'Arts Plàstiques i Disseny, convocats per l'Ordre 72/2022, de 26 de desembre, de la Conselleria d'Educació, Cultura i Esport.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9619

Data del DOGV
:   16-06-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/6750


Data del document
:   13-06-2023

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport

CORRECCIÓ de errades de la Resolució 5 de juny de 2023, de la directora general de Personal Docent, de la Conselleria d'Educació, Cultura i Esport, per la qual es nomenen els òrgans de selecció que han de jutjar el procediment selectiu de concurs oposició als cossos de professors d'Ensenyament Secundari, professors especialistes en sectors singulars de Formació Professional, professors d'escoles oficials d'idiomes, catedràtics de Música i Arts Escèniques, professors de Música i Arts Escèniques i professors d'Arts Plàstiques i Disseny, convocats per l'Ordre 72/2022, de 26 de desembre, de la Conselleria d'Educació, Cultura i Esport. [2023/6750]  
Detectat un error en l'annex de la resolució esmentada, publicada en el Diari Oficial de la Generalitat Valenciana núm. 9613, de 8 de juny de 2023, es corregeixen de la manera que a continuació s'indica:  
  
  
València, 13 de juny de 2023.- La directora general de Personal Docent: M. Ángeles Herranz Ábalos.
Diari Oficial de la Generalitat Valenciana


Sumari del DOGV 9913, del 12-08-2024 (2024/7768)

ANUNCI de la informació pública de la proposta del pla de reforma interior modificatiu Urbanització Sant Cristòfol (Alberic), adaptada a la declaració ambiental i territorial estratègica.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9913

Data del DOGV
:   12-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/7768

CVE
:   OJUO-Q-8064-6268

Data del document
:   23-07-2024

Organisme emissor
:   Ajuntament d'Alberic

Tipus de document
:   Anunci

El Ple de l'Ajuntament d'Alberic, en data 28 de setembre de 2023, va acordar, entre altres actuacions, sotmetre a informació pública la proposta de pla de reforma interior modificatiu (PRIM) Urbanització Sant Cristòfol (Alberic), adaptada a la declaració ambiental i territorial estratègica (DATE), per un termini de vint (20) dies hàbils.

Durant el referit termini de vint (20) dies hàbils, a comptar des de l'endemà al de la publicació del present anunci en aquest *Diari Oficial de la Generalitat Valenciana*, podrà ser examinada la documentació que forma part de la proposta de pla de reforma interior modificatiu (PRIM) Urbanització Sant Cristòfor (Alberic), adaptada a la DATE, en les dependències municipals, així com en la pàgina web municipal [https://www.alberic.es/va/pagina/planejament-san-cristobal-tramitacio,](https://www.alberic.es/va/pagina/planejament-san-cristobal-tramitacio, ) i formular-se al·legacions i observacions, podent aportar tot tipus de documentació o mitjans de prova que s'estimen adequats en el seu suport.

La incorporació de les determinacions finals assenyalades en la DATE a la proposta de PRIM Urbanització Sant Cristòfor (Alberic), queda justificada en la «Separata contestacions a l'informe de la DG del Medi Natural i d’avaluació ambiental a la declaració ambiental i territorial estratègica del PRIM». Així mateix, s'han corregit determinades errates referents als usos en les normes urbanístiques del PRIM Urbanització Sant Cristòfol d'Alberic .

En aquest període de 20 dies hàbils, s'admetran, per al seu examen i consideració, noves al·legacions referides als canvis proposats; podran inadmetre's les que reiteren arguments i redunden en aspectes prèviament informats.

  

Alberic, 23 de juliol de 2024

Antonio Carratalá Mínguez

Alcalde
Diari Oficial de la Generalitat Valenciana


Sumari del DOGV 9724, del 14-11-2023 (2023/11958)

Anunci de la comanda de gestió de sancions administratives de l'Ajuntament de Crevillent en Summa Gestió Tributària. Diputació d'Alacant.
-----------------------------------------------------------------------------------------------------------------------------------------

### Dades del document

Número de DOGV
:   9724

Data del DOGV
:   14-11-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/11655


Organisme emissor
:   Suma. Gestió Tributària. Diputació d'Alacant

Tipus de document
:   Anunci

Anunci de la comanda de gestió de sancions administratives de l'Ajuntament de Crevillent en Summa Gestió Tributària. Diputació d'Alacant. [2023/11376]  
En compliment del que es disposa en l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, i article 11 de la Llei 40/2015, de règim jurídic del sector públic, es publica l'acceptació, mitjançant Decret del president de la Diputació Provincial núm. 4.889, de data 26 d'octubre de 2023, de la delegació i encàrrec efectuat pel Ple de l'Ajuntament de Crevillent, en la sessió de 26 de setembre de 2023, en matèria de gestió i recaptació de determinades sancions administratives, les condicions generals de les quals, aprovades pel Ple provincial en sessió de data 1 d'octubre de 2009, estan publicades en el Butlletí Oficial de la Província número 208, de data 2 de novembre 2009, en les matèries que s'indiquen a continuació:  
  
Sancions per l'incompliment de deures, prohibicions o limitacions continguts en les ordenances municipals i en la normativa legal corresponent.  
Crevillent  
Ordenança municipal de convivència ciutadana en l'espai públic.  
L'encomanda i delegació realitzada a favor d'aquesta Diputació Provincial pel municipi de Crevillent entrarà en vigor l'endemà de la seua publicació en el Butlletí Oficial de la Província per un període de cinc anys prorrogable per reconducció tàcita d'any en any si cap de les parts manifesta expressament la seua voluntat en contra, i ho comunicarà a l'altra amb una antelació no inferior a sis mesos de la seua finalització o de la de qualsevol dels períodes de pròrroga.  
  
Alacant, 28 d'octubre de 2023.- El president: Antonio Pérez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 9681, del 12-09-2023 (2023/9291)

RESOLUCIÓ de 6 de setembre de 2023, de la consellera d'Hisenda, Economia i Administració Pública, per la qual es disposa el cessament de personal eventual.
-----------------------------------------------------------------------------------------------------------------------------------------------------------

### Dades del document

Número de DOGV
:   9681

Data del DOGV
:   12-09-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/9291


Data del document
:   06-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública
    * Conselleria d'Hisenda, Economia i Administració Pública

RESOLUCIÓ de 6 de setembre de 2023, de la consellera d'Hisenda, Economia i Administració Pública, per la qual es disposa el cessament de personal eventual. [2023/9291]  
De conformitat amb el que es disposa en l'article 20 de la Llei 4/2021, de 16 d'abril, de la Generalitat, de la funció pública valenciana (DOGV 9065, 20.04.2021), així com en l'article 5 del Decret 185/2015, de 16 d'octubre, del Consell, pel qual es regulen el personal i els llocs de naturalesa eventual de l'Administració de la Generalitat (DOGV 7640, 21.10.2015), i la seua correcció d'errades (DOGV 7662, 20.11.2015), resolc:  
  
El cessament de Javier Celda Moret com a assessor d'assumptes generals de membres del Consell, lloc 23024, amb efectes de 6 de setembre de 2023, agraint-li els serveis prestats.  
  
València, 6 de setembre de 2023.- La consellera d'Hisenda, Economia i Administració Pública: Ruth María Merino Peña.
Diari Oficial de la Generalitat Valenciana


Sumari del DOGV 9906, del 01-08-2024 (2024/8014)

EXTRACTE de la Resolució de 26 de juliol de 2024, de la vicerectora d'Estudiantat i Vida Saludable, per la qual es convoca ajudes de mobilitat per a la realització de pràctiques acadèmiques externes curriculars UJI-Banco Santander curs 2023/2024.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9906

Data del DOGV
:   01-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8014

CVE
:   OSRP-P-0820-0578

Data del document
:   26-07-2024

Organisme emissor
:   Universitat Jaume I de Castelló

Tipus de document
:   Extracte

BDNS(Identif.): 778049

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/778049>)

*Primer. Persones beneficiàries*

Estudiantat matriculat en la Universitat Jaume I d’un mínim de 60 crèdits en un grau o màster amb l’obligació de fer pràctiques acadèmiques externes curriculars en un lloc diferent de la residència familiar o temporal i del centre d’estudis.

*Segon. Finalitat*

Aquesta convocatòria té com a objecte facilitar la mobilitat de l’alumnat per donar suport a les pràctiques acadèmiques externes curriculars en els estudis que han de desplaçar els seus alumnes a altres poblacions, durant un període mínim de tres setmanes i serveix per compensar les despeses de desplaçament, manutenció o lloguer. Aquesta acció s'emmarca dins del Pla Estratègic de Subvencions 2023/2025, acció 8.3.c. en el seu apartat 7, per a la promoció de les trajectòries professionals.

*Tercer. Bases reguladores*

Accessibles en: <http://www.uji.es/seu/info-adm/tao/>

*Quart. Import*

L'import global destinat a la concessió d'aquestes ajudes és de 25.000 €.

*Cinquè. Termini de presentació de sol·licituds*

El termini de presentació de sol·licituds és de deu dies hàbils comptadors a partir del dia següent a la publicació de l’extracte de la convocatòria en el DOGV.

  

Castelló De La Plana, 26 de juliol de 2024

(p. d. R 24.05.2022, DOGV 9349, 27.05.2022)

Mª del Carmen Pastor Verchili.

Vicerectora d'Estudiantat i Vida Saludable
Diari Oficial de la Generalitat Valenciana


Sumari del DOGV 9729, del 21-11-2023 (2023/10138)

Anunci pel qual es disposa el cessament del director general de la Societat de Projectes per a la Transformació Digital, SAU.
-----------------------------------------------------------------------------------------------------------------------------

### Dades del document

Número de DOGV
:   9729

Data del DOGV
:   21-11-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/10482


Data del document
:   10-10-2023

Organisme emissor
:   Societat de Projectes per a la Transformació Digital, SA

Tipus de document
:   Anunci

Anunci pel qual es disposa el cessament del director general de la Societat de Projectes per a la Transformació Digital, SAU. [2023/10483]  
De conformitat amb el que estableix l'article 3.2 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat (DOGV 11.08.16), es fa públic, per a general coneixement, que seguint les previsions estatutàries que apliquen a Societat de Projectes per a la Transformació Digital, Societat Anònima Unipersonal, el Consell reunit en qualitat de Junta General d'Accionistes d'aquesta mercantil, en sessió del 28 de juliol de 2023, va adoptar l'acord de cessar com a director general de l'esmentada mercantil Antonio Rodes Juan.  
  
Alacant, 10 d'octubre de 2023.- La presidenta del Consell d'Administració: Nuria Montes de Diego.
Diari Oficial de la Generalitat Valenciana


Sumari del DOGV 9644, del 20-07-2023 (2023/7652)

Anunci de les bases específiques del procés selectiu per a la provisió d'una plaça d'agent de policia local, mitjançant sistema d'oposició lliure.
--------------------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7652


Data del document
:   05-07-2023

Organisme emissor


Tipus de document
:   Anunci

Descriptors 

:   * concurs administratiu

Anunci de les bases específiques del procés selectiu per a la provisió d'una plaça d'agent de policia local, mitjançant sistema d'oposició lliure. [2023/7652]  
Per Resolució de l'Alcaldia núm. 2023-387 de data 22 de juny de 2023, de l'Ajuntament del Verger, es van aprovar la convocatòria i les bases reguladores del procés selectiu per a la provisió d'una plaça d'agent de policia local, mitjançant el sistema d'oposició lliure.  
En el Butlletí Oficial de la Província d'Alacant núm. 125, de data 30 de juny de 2023, apareixen íntegrament publicades les bases de la convocatòria per a la provisió en propietat de la plaça vacant.  
Així mateix, es publica un extracte de la present convocatòria en el Boletín Oficial del Estado (que indica que el termini de presentació d'instàncies serà de vint dies hàbils a comptar des de l'endemà de la publicació d'aquest anunci en el Boletín Oficial del Estado).  
Els successius anuncis d'aquesta convocatòria, quan siga procedent de conformitat amb les bases, es publicaran en el Butlletí Oficial de la Província i en la seu electrònica d'aquest ajuntament.  
  
El Verger, 5 de juliol de 2023.- L'alcalde: J. Basili Salort Bertomeu.
Diari Oficial de la Generalitat Valenciana


Sumari del DOGV 9521, del 27-01-2023 (2023/479)

Anunci de les tarifes d'aigua potable i conservació de comptadors aplicables al municipi d'Almenara.
----------------------------------------------------------------------------------------------------

### Dades del document

Número de DOGV
:   9521

Data del DOGV
:   27-01-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/479


Organisme emissor
:   Hidraqua, Gestión Integral de Aguas de Levante, SAU

Tipus de document
:   Anunci

Anunci de les tarifes d'aigua potable i conservació de comptadors aplicables al municipi d'Almenara. [2023/479]  
S'informa, per a general coneixement que, en data 1 de desembre de 2022, es va presentar expedient de modificació de tarifes del municipi d'Almenara davant la Direcció General de Comerç, Artesania i Consum, i les tarifes resultants d'aigua potable i conservació de comptadors són les següents:  
  
Aigua  
  
Quota de servei. Domèstics   
Calibre Tarifa (?/abonat/mes)  
13 mm 6,542  
15 mm 9,813  
20 mm 16,355  
25 mm 34,924  
30 mm 39,252  
40 mm 55,453  
50 mm 90,556  
65 mm 130,839  
80 mm 167,532  
100 mm 228,968  
  
  
  
Quota de consum. Domèstics   
Blocs Tarifa (?/m³)  
De 0 a 5 m³/mes 0,3274  
De 5 a 10 m³/mes 0,6669  
De 10 a 20 m³/mes 1,0459  
Més de 20 m³/mes 1,2659  
  
  
  
Quota transitòria  
  
Quota transitòria obres 0,265 €/mes  
Quota transitòria compra d'aigua 0,726 €/mes  
  
  
  
Conservació de comptadors  
  
Calibre Tarifa  
(?/abonat/mes)  
13 mm 1,2344  
15 mm 1,3341  
20 mm 1,6707  
25 mm 2,7305  
30 mm 3,541  
40 mm 6,0596  
50 mm 13,8646  
65 mm 17,1313  
80 mm 21,3829  
100 mm 26,5448  
  
  
  
Sobre aquestes tarifes s'aplicarà l'IVA, d'acord amb el que estableix la Llei 37/1992, de 28 de desembre. Cosa que es fa pública per a general coneixement.  
  
Almenara, 17 de gener de 2023.- L'apoderat: Eduardo Montero Valiente.
Diari Oficial de la Generalitat Valenciana


Sumari del DOGV 9630, del 03-07-2023 (2023/7530)

CORRECCIÓ d'errades de la Resolució de 13 de juny de 2023, de la Direcció General de Centres Docents, per la qual s'adscriuen les entitats i ens locals que imparteixen programes formatius de qualificació bàsica als corresponents instituts d'Educació Secundària.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9630

Data del DOGV
:   03-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7530


Data del document
:   03-07-2023

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * centre d'ensenyament

CORRECCIÓ d'errades de la Resolució de 13 de juny de 2023, de la Direcció General de Centres Docents, per la qual s'adscriuen les entitats i ens locals que imparteixen programes formatius de qualificació bàsica als corresponents instituts d'Educació Secundària. [2023/7530]  
Advertida l'omissió de l'annex de la resolució de referència, publicada en el DOGV núm. 9629, de 30,06.2023, es procedeix a publicar-lo:
Diari Oficial de la Generalitat Valenciana


Sumari del DOGV 9926, del 30-08-2024 (2024/8456)

ANUNCI pel qual se sotmet a informació pública el Projecte de reparcel·lació del sector 4 Portosegre.
-----------------------------------------------------------------------------------------------------

### Dades del document

Número de DOGV
:   9926

Data del DOGV
:   30-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8456

CVE
:   MJJH-T-2021-3880

Data del document
:   26-07-2024

Organisme emissor
:   Ajuntament de la Pobla de Farnals

Tipus de document
:   Anunci

Per l'Alcaldia en data 23 de juliol de 2024, s'ha dictat la Resolució 813/24 el tenor literal de la qual és el següent:

«Primer. Iniciar el procediment d'aprovació del Projecte de reparcel·lació del sector 4 Portosegre.

De conformitat amb el que s'estableix en l'article 104 del Reglament de gestió urbanística per al desenvolupament i aplicació de la Llei sobre règim del sòl i ordenació urbana, aprovat per Reial decret 3288/1978, de 25 d'agost, la iniciació de l'expedient de reparcel·lació portarà amb si, sense necessitat de declaració expressa, la suspensió de l'atorgament de llicències de parcel·lació i edificació en l'àmbit del polígon o unitat d'actuació fins que siga ferma en via administrativa l'acord aprovatori de la reparcel·lació.

Segon. Sotmetre el Projecte de reparcel·lació forçosa a informació pública durant el termini d'un mes, mitjançant la seua publicació en el *Diari Oficial de la Generalitat Valenciana*, en el tauler d'anuncis de l'Ajuntament i en el periòdic Levante, trobant-se així mateix a la disposició dels interessats la documentació que se sotmet a informació pública en el Portal de transparència d'aquest ajuntament, en la secció Urbanisme, que és la 7, subcarpeta 7.2. Programes urbanístics en tramitació\_programes urbanístics en tramitació.

Durant el període d'informació pública, quedarà l'expedient a la disposició de qualsevol que vulga examinar-lo, a l'efecte de que es presenten les al·legacions i suggeriments que es consideren pertinents.

Tercer. Notificar individualment als propietaris inclosos en l'àrea reparcel·lable, recordant-los el seu deure legal de manifestar les situacions jurídiques que afecten les finques de la seua propietat, així com de facilitar la documentació necessària per a identificar-les, qualificar-les i, si escau, valorar-les.»

De conformitat amb els articles 175 a 177 de la Llei 16/2005, de 30 de desembre, urbanística valenciana es convoca tràmit d'informació pública per termini d'un mes, des de la publicació del present anunci, a fi que els qui pogueren tenir-se per interessats en aquest expedient, puguen comparéixer i formular quantes al·legacions, suggeriments o reclamacions tinguen per convenient.

  

La Pobla De Farnals, 26 de juliol de 2024

Enric Palanca Torres

Alcalde
Diari Oficial de la Generalitat Valenciana


Sumari del DOGV 9706, del 18-10-2023 (2023/10448)

Anunci d'informació pública sobre el conveni urbanístic.
--------------------------------------------------------

### Dades del document

Número de DOGV
:   9706

Data del DOGV
:   18-10-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10254


Data del document
:   02-10-2023

Organisme emissor
:   Ajuntament de Benferri

Tipus de document
:   Anunci

Descriptors 

:   * administració local
    * pla d'urbanisme

Anunci d'informació pública sobre el conveni urbanístic. [2023/10865]  
El Ple de l'Ajuntament, en sessió ordinària celebrada el dia 28 de setembre de 2023, ha acordat aprovar inicialment i sotmetre a informació pública la proposta de conveni urbanístic entre l'Ajuntament de Benferri i Luis Miguel Hernández García, Regina Navarrete Díaz, Adolfo i María del Carmen García Navarrete, relatiu a la cessió de 700,40 m² per a l'execució del sòl dotacional destinat a vials, situat al c/ Rafael Alberti, de conformitat amb el que s'estableix en l'article 25.1 del Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, i article 86.1 de la Llei 39/2015, d'1 d'octubre, del procediment administratiu comú de les administracions públiques, perquè durant el termini de vint dies hàbils a comptar de l'endemà de l'última publicació de l'anunci en el Butlletí Oficial de la Província o en el Diari Oficial de la Generalitat Valenciana, es puguen presentar quantes al·legacions s'estimen pertinents per les persones interessades.  
En el cas que no es presenten al·legacions en el termini concedit, el conveni s'entendrà definitivament aprovat.  
El text integre del conveni urbanístic de gestió podrà ser consultat durant el termini de l'exposició pública en les dependències municipals, en horari de 09.00 a 14.00 hores, de dilluns a divendres, així com en l'adreça www.benferri.es  
  
Benferri, 2 d'octubre de 2023.- L'alcalde: Luis Vicente Mateo.